Diari Oficial de la Generalitat Valenciana


Sumari del DOGV 7083, del 06-08-2013 (2013/7922)

Notificació de la sentència dictada en el juí verbal número 334/2012.
---------------------------------------------------------------------

### Dades del document

Número de DOGV
:   7083

Data del DOGV
:   06-08-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7922


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el juí verbal número 334/2012. [2013/7922]  
Assumpte civil 000334/2012 M1  
«Sentència número 118/2013  
Susana Martínez González, magistrada jutgessa del Jutjat de Primera Instància número 10 d'Alacant, he vist estes actuacions de juí verbal número 334/2012, entre les parts; d'una, com a demandant, Milagros Muñoz Esteban, representada per la procuradora senyora Redondo González i assistida del lletrat senyor Cartagena Rubia, i d'una altra, com a demandat, José Luis Sánchez Fernández, declarat en rebel·lia; sobre divorci contenciós.  
Dispositiva  
Estime en part la demanda i declare la dissolució per divorci del matrimoni contret amb data 6 d'abril de 1991, entre les parts, Milagros Muñoz Esteban i José Luis Sánchez Fernández, amb els efectes legals inherents a la dita declaració, i decrete els següents:  
  
1. Queden revocats els consentiments i poders que els cònjuges s'hagueren atorgat entre si i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
2. No pertoca fer atorgament d'ús de la vivenda situada a València, carrer del Pare Fullana, ni sobre el pagament de l'IBI d'esta.  
3. S'establix a favor de l'actora una pensió compensatòria per l'import de sis-cents (600) euros mensuals, actualitzables anualment d'acord amb les variacions de l'IPC, que el demandat abonarà els primers cinc dies de cada mes en el compte bancari que a este efecte designe l'actora.   
  
4. No s'aprecien motius per a imposar les costes processals a cap dels litigants.  
Mode d'impugnació: per mitjà d'un recurs d'apel·lació, davant de l'Audiència Provincial d'Alacant (art. 455 LEC). El recurs s'haurà d'interposar davant d'este Jutjat en el termini de 20 dies. En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art. 458 LEC).   
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un depòsit de 50 euros, que se li tornarà només en el cas que el recurs siga estimat.  
El depòsit s'ha de constituir ingressant la quantitat esmentada en el Banesto, en el compte corresponent a este expedient (JJJJ 7543 JK EEEE AA), i s'indicarà en el camp «Concepte» el codi «02 civil-apel·lació», i la data de la resolució objecte de recurs amb el format dd/mm/aaaa.  
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), s'indicarà en el camp «Concepte», el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, que pronuncie, mane i firme.»  
  
Alacant, 25 de juliol de 2013.- El secretari judicial: Pedro Fernando Gónzalez de Pereda.